ทิศทางหุ้น 03/12/61
ภาวะการซื้อขายหุ้น,ดัชนีตลาดหุ้นไทยสัปดาห์ที่ผ่านมา (26-30 พ.ย.61) ปรับตัวขึ้นจากสัปดาห์ก่อน โดยดัชนี SET ปิดที่ระดับที่ 1,641.80 จุด เพิ่มขึ้น 1.21% จากสัปดาห์ก่อน ขณะที่มูลค่าการซื้อขายเฉลี่ยต่อวันเพิ่มขึ้น 0.39% จากสัปดาห์ก่อน มาที่ 37,250 ล้านบาท ส่วนตลาดหลักทรัพย์ mai เพิ่มขึ้นเล็กน้อย 0.41% จากสัปดาห์ก่อน มาปิดที่ 400.82 จุด,ทั้งนี้ ดัชนีตลาดหุ้นไทยปรับตัวเพิ่มขึ้นสอดคล้องกับตลาดต่างประเทศ โดยได้รับแรงหนุนจากหลายปัจจัย ไม่ว่าจะเป็นประเด็นการเมืองในประเทศ แรงซื้อของนักลงทุนสถาบัน รวมถึงการตีความของตลาดว่าเฟดจะไม่เร่งปรับขึ้นอัตราดอกเบี้ย หลังประธานเฟดเปิดเผยว่าอัตราดอกเบี้ยนโยบายของเฟดกำลังเข้าใกล้ระดับที่เป็นกลาง,สำหรับช่วงสัปดาห์นี้ (3-7 ธ.ค.61) บริษัท หลักทรัพย์กสิกรไทย จำกัด มองว่า ดัชนีหุ้นไทยมีแนวรับที่ 1,630 และ 1,620 จุด ขณะที่ แนวต้านอยู่ที่ 1,650 และ 1,665 จุด ตามลำดับ,โดยปัจจัยสำคัญที่ต้องติดตาม ได้แก่ ถ้อยแถลงของนายเจอโรม พาวเวล ประธานเฟดรวมถึงเจ้าหน้าที่เฟดระดับสูง ส่วนข้อมูลเศรษฐกิจสหรัฐฯที่สำคัญ ได้แก่ ตัวเลขการจ้างงานนอกภาคเกษตร ดัชนี PMI ภาคการผลิตและบริการเดือน พ.ย. และข้อมูลการค้าระหว่างประเทศเดือน ต.ค.,ภาวะตลาดเงินและอัตราแลกเปลี่ยน,ช่วงสัปดาห์ที่ผ่านมาเงินบาทกลับมาแข็งค่ากว่าระดับ 33.00 บาทต่อดอลลาร์ฯ ท่ามกลางแรงขายเงินดอลลาร์ฯ หลังประธานธนาคารกลางสหรัฐฯ (เฟด) กล่าวว่า อัตราดอกเบี้ยนโยบายของเฟดกำลังเข้าใกล้ระดับที่เป็นกลางต่อเศรษฐกิจ โดยถ้อยคำดังกล่าวถูกตีความเป็นการส่งสัญญาณว่าเฟดอาจจะมีจังหวะการปรับขึ้นอัตราดอกเบี้ยที่น้อยลงในช่วงปีข้างหน้า,อย่างไรก็ดี กรอบการแข็งค่าของเงินบาทยังคงจำกัด เนื่องจากตลาดยังคงรอประเมินสัญญาณจากการหารือนอกรอบประชุม G20 ของประธานาธิบดีสหรัฐฯ และจีนเกี่ยวกับประเด็นทางการค้า โดยวันศุกร์ (30 พ.ย.61) เงินบาทอยู่ที่ระดับ 32.87 เทียบกับระดับ 33.07 บาทต่อดอลลาร์ฯ ในวันศุกร์ก่อนหน้า (23 พ.ย.61), ,สำหรับสัปดาห์นี้ ธนาคารกสิกรไทยประเมินกรอบการเคลื่อนไหวของเงินบาทที่ 32.70-33.10 บาทต่อดอลลาร์ โดยในช่วงต้นสัปดาห์ ตลาดอาจปรับตัวรับผลการหารือในประเด็นทางการค้าระหว่างสหรัฐฯและจีน,โดยข้อมูลเศรษฐกิจสหรัฐฯ ที่สำคัญในระหว่างสัปดาห์ ประกอบด้วย ตัวเลขการจ้างงานนอกภาคเกษตร และข้อมูลตลาดแรงงานอื่นๆ ดัชนีPMI ภาคการผลิตและภาคบริการเดือน พ.ย. ยอดสั่งซื้อภาคโรงงานเดือน ต.ค.ดัชนีความเชื่อมั่นผู้บริโภค (เบื้องต้น) เดือน ธ.ค. และรายงาน Beige Book ของเฟด, ,ขณะที่ปัจจัยที่สำคัญอื่นๆ ได้แก่ ถ้อยแถลงของประธานเฟดและเจ้าหน้าที่เฟดอื่นๆ ดัชนี PMI เดือน พ.ย. ของประเทศชั้นนำอื่นๆ และข้อมูลเงินเฟ้อเดือน พ.ย.ของไทย.,บ.ศูนย์วิจัยกสิกรไทย จำกัด
ดัชนีตลาดหุ้นไทยสัปดาห์ที่ผ่านมา (26-30 พ.ย.61) ปรับตัวขึ้นจากสัปดาห์ก่อน โดยดัชนี SET ปิดที่ระดับที่ 1,641.80 จุด เพิ่มขึ้น 1.21% จากสัปดาห์ก่อน ขณะที่มูลค่าการซื้อขายเฉลี่ยต่อวันเพิ่มขึ้น
ซื้อขายหุ้น,ดัชนีตลาดหุ้นไทย,อัตราแลกเปลี่ยน,เงินบาท,ทิศทางหุ้น